Zenonas Juknevičius

Zenonas Juknevičius (g. 1949 m. birželio 10 d. Pasvalio rajone, Valdeikių kaime) – advokatas, buvęs politikas, LR Aukščiausiosios Tarybos akto dėl Lietuvos nepriklausomos valstybės atstatymo signataras, Lietuvos teisingumo ministras ir viceministras.

Biografija 
1977 m. Zenonas Juknevičius baigė teisės studijas VU Teisės fakultete, įgijo teisininko kvalifikaciją. 1977–1981 m. Šilutės rajono liaudies teismo liaudies teisėjas, 1981-1982 m. – Kupiškio valstybinės notarinės kontoros vyresnysis notaras, 1982-1987 m. – Kupiškio rajono prokuratūros tardytojas, 1987–1990 m. – LR teisingumo ministro pirmasis pavaduotojas, 1989–1990 m. Lietuvos Persitvarkymo Sąjūdžio sekretoriato neetatinis juridinis konsultantas. Laikinai ėjęs LR teisingumo ministro pareigas nuo 1992 m. liepos 21 d. iki 1992 m. lapkričio 26 d.

Advokatas nuo 1995 m., įsteigė savo vardu pavadintą advokato (Z. Juknevičiaus) kontorą. Derybų su „Williams“ laikotarpiu Z. Juknevičius civilinėje byloje atstovavo “Lukoil Baltija” vadovui Ivanui Paleičikui.

TŪB “Abišala ir partneriai“ steigėjas ir tikrasis narys. Kartu su Aleksandru Abišala faktiškai vykdė bendrą darbinę ir teisinių konsultacijų veiklą iki 1999 m., vėliau – formalus TŪB “Abišala ir partneriai“ narys (kadangi TŪB privalėjo turėti bent 2 tikruosius narius) iki 2004 m. gegužės mėn.

Privatus gyvenimas 

Zenonas Juknevičius vedęs, žmona – Rasa Urbonaitė-Rastauskienė-Juknevičienė (g. 1958 m.), politikė, krašto apsaugos ministrė; turi dukrą ir sūnų.

|-

Nuorodos 
 Biografija Seimo svetainėje;
 Infolex informacija.

Kovo 11 akto signatarai
Lietuvos teisingumo ministrai
Lietuvos teisingumo viceministrai
Lietuvos advokatai
Lietuvos teisėjai